title: Решение (ЕС) 2017/1737 на Европейския парламент от 27 април 2017 година относно приключването на сметките на съвместното предприятие ECSEL за финансовата 2015 година

text:
               29.9.2017

               BG

               Официален вестник на Европейския съюз

               L 252/350

         РЕШЕНИЕ (ЕС) 2017/1737 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на съвместното предприятие ECSEL за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие ECSEL за финансовата 2015 година,

               —

               като взе предвид доклада на Сметната палата относно годишните отчети на съвместното предприятие ECSEL за финансовата 2015 година, придружен от отговорите на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на съвместното предприятие във връзка с изпълнението на бюджета за финансовата 2015 година (05875/2017 — C8-0091/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 209 от него,

               —

               като взе предвид Регламент (ЕС) № 561/2014 на Съвета от 6 май 2014 г. за създаване на съвместното предприятие ECSEL (4), и по-специално член 12 от него,

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (5),

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0113/2017),

               1.

               одобрява приключването на сметките на съвместното предприятие ECSEL за финансовата 2015 година;

               2.

               възлага на своя председател да предаде настоящото решение на изпълнителния директор на съвместното предприятие ECSEL, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 473, 16.12.2016 г., стр. 24.

      (2)  ОВ C 473, 16.12.2016 г., стр. 25.

      (3)  ОВ L 298, 26.10.2012 г., стр. 1.

      (4)  ОВ L 169, 7.6.2014 г., стр. 152.

      (5)  ОВ L 38, 7.2.2014 г., стр. 2.


title: Решение 2008/389/ОВППС на Съвета от 7 април 2008 година за сключване на споразумение между Европейския съюз и Централноафриканската република относно статута на силите под ръководството на Европейския съюз в Централноафриканската република

text:
               24.5.2008

               BG

               Официален вестник на Европейския съюз

               L 136/45

         РЕШЕНИЕ 2008/389/ОВППС НА СЪВЕТА
   от 7 април 2008 година
   за сключване на споразумение между Европейския съюз и Централноафриканската република относно статута на силите под ръководството на Европейския съюз в Централноафриканската република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 25 септември 2007 г., Съветът за сигурност на Организацията на обединените нации прие Резолюция 1778 (2007), с която се одобрява установяването на мисия на Организацията на обединените нации в Централноафриканската република и в Чад (MINURCAT) и се упълномощава Европейският съюз да проведе в тези държави операция в подкрепа на мисията на Организацията на обединените нации за период от дванадесет месеца считано от датата на деклариране на първоначална оперативна готовност. Освен това резолюцията приканва правителствата на Чад и на Централноафриканската република и Европейския съюз да сключат възможно най-скоро споразумения относно статута на силите на операцията на Европейския съюз.

               (2)

               На 15 октомври 2007 г., Съветът прие Съвместно действие 2007/677/ОВППС относно военната операция на Европейския съюз в Република Чад и в Централноафриканската република (1) (EUFOR Tchad/CAR).

               (3)

               След упълномощаване, предоставено от Съвета на 18 септември 2007 г. в съответствие с член 24 от Договора за Европейския съюз, Председателството, подпомагано от генералния секретар/върховен представител, договори споразумение между Европейския съюз и Централноафриканската република относно статута на силите под ръководството на Европейския съюз в Централноафриканската република.

               (4)

               Посоченото споразумение следва да бъде одобрено,

         РЕШИ:
   Член 1
   Споразумението между Европейския съюз и Централноафриканската република относно статута на силите под ръководството на Европейския съюз в Централноафриканската република се одобрява от името на Европейския съюз.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето, упълномощено да подпише споразумението, с което да обвърже Европейския съюз.
   Член 3
   Настоящото решение поражда действие в деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 7 април 2008 година.

            За Съвета

            Председател

         R. ŽERJAV

      (1)  ОВ L 279, 23.10.2007 г., стр. 21.
    ---documentbreak---

               24.5.2008

               BG

               Официален вестник на Европейския съюз

               L 136/46

         ПРЕВОД
   СПОРАЗУМЕНИЕ
   между Европейския съюз и Централноафриканската република относно статута на силите под ръководството на Европейския съюз в Централноафриканската република
   ЕВРОПЕЙСКИЯТ СЪЮЗ, наричан по-долу „ЕС“,
   от една страна, и
   ЦЕНТРАЛНОАФРИКАНСКАТА РЕПУБЛИКА, наричана по-долу „приемащата държава“,
   от друга страна,
   наричани по-долу „страните“,
   КАТО ВЗЕХА ПРЕДВИД:

               —

               Резолюция 1778 (2007) на Съвета за сигурност на Организацията на обединените нации от 25 септември 2007 г.;

               —

               Съвместно действие 2007/677/ОВППС на Съвета от 15 октомври 2007 г. относно военната операция на Европейския съюз в Република Чад и в Централноафриканската република (EUFOR Tchad/RCA);

               —

               факта, че настоящото споразумение не засяга правата и задълженията на страните, произтичащи от споразумения и други международни инструменти за създаване на международни съдилища и трибунали, включително статута на Международния наказателен съд,

         СЕ СПОРАЗУМЯХА ЗА СЛЕДНОТО:
   Член 1
   Приложно поле и определения
   1.   Разпоредбите на настоящото споразумение се прилагат към силите под ръководството на Европейския съюз и към техния персонал.
   2.   Разпоредбите на настоящото споразумение се прилагат само на територията на приемащата държава.
   3.   За целите на настоящото споразумение:

               а)

               „сили под ръководството на Европейския съюз (EUFOR)“ означава генералните военни щабове на ЕС и националните контингенти, които участват в операцията, тяхното оборудване и транспортните им средства;

               б)

               „операция“ означава подготовката, установяването, изпълнението и поддръжката на военната мисия в резултат на мандата, предоставен с Резолюция 1778 (2007) на Съвета за сигурност на Организацията на обединените нации от 25 септември 2007 г.;

               в)

               „командващ силите на ЕС“ означава командващият в театъра на операциите;

               г)

               „генерален военен щаб на ЕС“ означава генералният военен щаб и неговите подразделения, независимо от местоположението им, под ръководството на военнокомандващи на ЕС, които осъществяват военното командване или контрол на операцията;

               д)

               „национални контингенти“ означава бойните части и подразделения, принадлежащи на държавите-членки на Европейския съюз и на другите държави, участващи в операцията;

               е)

               „персонал на EUFOR“ означава членовете на гражданския и военния персонал, зачислен към EUFOR, както и персоналът, разположен с оглед подготовката на операцията, и командированият персонал от участваща държава или институция на ЕС в операцията, които, освен ако не е предвидено друго в настоящото споразумение, се намират на територията на приемащата държава, с изключение на персонала, нает на място, и на персонала, нает от международни търговски предприятия;

               ж)

               „персонал, нает на място“ означава членовете на персонала, които са граждани на приемащата държава или пребивават постоянно на нейна територия;

               з)

               „база“ означава комплексът от всички помещения, жилища и терени, необходими на EUFOR и на техния персонал;

               и)

               „участваща държава“ означава държава, която е предоставила национален контингент на разположение на EUFOR.

         Член 2
   Общи разпоредби
   1.   EUFOR и техният персонал спазват законите и подзаконовите актове на приемащата държава и се въздържат от всяко действие или дейност, които са несъвместими с целите на операцията.
   2.   EUFOR редовно информират правителството на приемащата държава за броя на членовете на своя персонал, разположен на територията на приемащата държава.
   Член 3
   Идентификация
   1.   Членовете на персонала на EUFOR трябва винаги да носят със себе си своя паспорт или военна лична карта.
   2.   Превозните средства, въздухоплавателните средства, плавателните съдове и другите транспортни средства на EUFOR носят идентификационни знаци и/или отличителни регистрационни табели на EUFOR, които се нотифицират на компетентните органи на приемащата държава.
   3.   EUFOR имат право да поставя знамето на ЕС и отличителни знаци, като военни емблеми, официални надписи и символи, в базата, върху своите превозни и други транспортни средства. Върху униформите на персонала на EUFOR има отличителна емблема на EUFOR. По решение на командващия силите на ЕС националните знамена или емблеми на участващите в операцията национални контингенти могат да се поставят в базата на EUFOR, върху превозни и други транспортни средства и униформи на EUFOR.
   Член 4
   Преминаване на границите и разполагане на територията на приемащата държава
   1.   Членовете на персонала на EUFOR се допускат на територията на приемащата държава само след представяне на документите, предвидени в член 3, параграф 1, или ако се касае за първото влизане — след представяне на издадена от EUFOR индивидуална или колективна командировъчна заповед. При влизане, напускане или пребиваване на територията на приемащата държава те са освободени от прилагането на разпоредбите относно паспортите и визите, от проверки в рамките на имиграционните процедури и на митническия контрол.
   2.   Членовете на персонала на EUFOR са освободени от прилагането на разпоредбите на приемащата държава относно регистрацията и контрола на чужденците, но не придобиват право на пребиваване или постоянно местоживеене на територията на приемащата държава.
   3.   Имуществото и транспортните средства на EUFOR, предназначени да поддържат операцията, които влизат, преминават или напускат територията на приемащата държава, са освободени от всякакво задължение за представяне на инвентарни списъци или други митнически документи, както и от всяка форма на проверка.
   4.   Членовете на персонала на EUFOR могат да управляват моторни превозни средства и въздухоплавателни средства на територията на приемащата държава, при условие че притежават съответно национално, международно или военно свидетелство за управление или лиценз за пилот с неизтекъл срок на валидност.
   5.   За нуждите на операцията приемащата държава предоставя на EUFOR и на техния персонал свобода на движение и придвижване на територията си, включително въздушното пространство.
   6.   За нуждите на операцията EUFOR могат да извършват на територията на приемащата държава, включително във въздушното пространство, тренировки или маневри с оръжия.
   7.   За нуждите на операцията EUFOR могат да използват пътищата, мостовете, подвижните платформи и летищата, без да заплащат дължими суми, пътни такси, данъци или други подобни налози. EUFOR не се освобождават от плащане на такси в разумен размер за поискани и ползвани услуги при същите условия, както предвидените за въоръжените сили на приемащата държава.
   Член 5
   Привилегии и имунитети на EUFOR, предоставени от приемащата държава
   1.   Базата на EUFOR е неприкосновена. На длъжностните лица на приемащата държава не се разрешава да влизат в нея без съгласието на командващия силите на ЕС.
   2.   Базата на EUFOR, нейното оборудване и други вещи, намиращи се в нея, както и транспортните средства не подлежат на претърсване, изземване, запор или изпълнителна мярка. Въпреки това командващият силите на ЕС може да даде разрешение на властите на приемащата държава да извършат претърсване. В такъв случай претърсването се извършва в присъствието на представителя на командващия силите на ЕС.
   3.   EUFOR, както и имуществото и средствата, с които разполагат, независимо къде се намират и кой ги управлява, се ползват с имунитет по отношение на юрисдикцията.
   4.   Архивите и документацията на EUFOR са неприкосновени по всяко време и където и да се намират.
   5.   Официалната кореспонденция на EUFOR е неприкосновена. Под „официална кореспонденция“ се разбира всяка кореспонденция, свързана с операцията и нейните функции.
   6.   EUFOR, както и техните доставчици на услуги и подизпълнители, при условие че не са граждани на приемащата държава, са освободени от всякакви национални, регионални и общински данъци, такси и налози от подобно естество по отношение на закупените и внесените стоки, предоставените услуги и използваните от EUFOR съоръжения за нуждите на операцията. EUFOR не се освобождават от данъци, такси и други налози, дължими като възнаграждение за предоставени услуги.
   7.   Приемащата държава разрешава внасянето на стоки, предназначени за нуждите на операцията, и ги освобождава от всякакви мита, данъци, пътни такси, такси и други подобни налози, различни от таксите за съхранение, превоз и други предоставени услуги.
   Член 6
   Привилегии и имунитети, предоставени от приемащата държава на персонала на EUFOR
   1.   Персоналът на EUFOR не подлежи на арест или задържане под никаква форма.
   2.   Документите, кореспонденцията и имуществото на персонала на EUFOR са неприкосновени освен в случай на изпълнителни мерки, разрешени по силата на параграф 6.
   3.   Персоналът на EUFOR се ползва с имунитет от наказателната юрисдикция на приемащата държава при всякакви обстоятелства.
   Участващата държава или съответната институция на ЕС, според случая, може да се откаже от имунитета на персонала на EUFOR по отношение на наказателната юрисдикция. Отказът трябва винаги да бъде изричен.
   4.   Персоналът на EUFOR се ползва с имунитет по отношение на гражданската и административната юрисдикция на приемащата държава по отношение на устни изказвания или писмени документи, както и на всякакви действия, предприети в изпълнение на официалните му функции. Когато пред съд на приемащата държава се образува гражданско производство срещу член на персонала на EUFOR, командващият силите на ЕС и компетентният орган на участващата държава или съответната институция на ЕС се уведомяват незабавно. Преди образуването на съдебното производство пред компетентния съд, командващият силите на ЕС и компетентният орган на участващата държава или съответната институция на ЕС удостоверяват дали въпросното действие е извършено или не от члена на персонала на EUFOR в изпълнение на неговите официални функции.
   Когато действието е извършено в изпълнение на официални функции, не се дава ход на производството и се прилагат разпоредбите на член 15. Ако действието не е извършено в изпълнение на официални функции, на производството може да се даде ход. Удостоверението от командващия силите на ЕС и от компетентния орган на участващата държава или от съответната институция на ЕС има задължителен характер за юрисдикцията на приемащата държава, която не може да го оспори.
   Ако член на персонала на EUFOR заведе дело, това го лишава от правото да се позовава на имунитета по отношение на юрисдикцията при насрещен иск, пряко свързан с основния иск.
   5.   Персоналът на EUFOR не е длъжен да дава свидетелски показания.
   6.   Срещу член на персонала на EUFOR не могат да се предприемат никакви изпълнителни мерки, освен ако срещу него е образувано гражданско производство, което не е свързано с официалните му функции. Имуществото на персонала на EUFOR, което командващият силите на ЕС е удостоверил като необходимо за изпълнението на официалните му функции, не подлежи на изземване в изпълнение на съдебно решение. При граждански производства членовете на персонала на EUFOR не подлежат на ограничения върху личната им свобода или на други ограничителни мерки.
   7.   Имунитетът на персонала на EUFOR по отношение на юрисдикцията на приемащата държава не го освобождава от юрисдикцията на участващата държава.
   8.   По отношение на услугите, предоставени на EUFOR, персоналът на EUFOR е освободен от прилагане на разпоредбите за социална сигурност, които могат да действат в приемащата държава.
   9.   Персоналът на EUFOR е освободен от всякаква форма на данъчно облагане в приемащата държава върху заплатите и възнагражденията, които получава от EUFOR или от участващата държава, както и върху всеки друг доход, получен извън приемащата държава.
   10.   Персоналът на EUFOR не е освободен от плащане на мита, данъци и други сродни такси върху вещите, предназначени за лично ползване, с изключение на вече притежаваните при влизането на територията на приемащата държава и на вещите от първа необходимост. Персоналът на EUFOR не е освободен от плащане на такси за съхранение и превоз и на разходи за подобни услуги върху вещите, предназначени за лично ползване.
   Персоналът на EUFOR е освободен от проверка на личния багаж, освен ако има сериозни основания да се предполага, че този багаж съдържа вещи, които не са предназначени за лично ползване, или вещи, чийто внос или износ е забранен по закон или е подчинен на нормативната уредба за карантина в приемащата държава. В този случай проверката се извършва само в присъствие на засегнатия член на персонала на EUFOR или на упълномощен представител на EUFOR.
   Член 7
   Персонал, нает на място
   Персоналът, нает на място, се ползва с привилегиите и имунитетите само доколкото такива са признати от приемащата държава. Приемащата държава следва обаче да упражнява юрисдикцията си над този персонал по начин, който да не пречи в прекомерна степен на изпълнението на функциите на операцията.
   Член 8
   Наказателна юрисдикция
   Компетентните органи на участващата държава имат право да упражняват на територията на приемащата държава всички правомощия на наказателна и дисциплинарна юрисдикция, дадени им от законодателството на участващата държава по отношение на всеки член от персонала на EUFOR, подчинен на това законодателство.
   Член 9
   Униформа и оръжия
   1.   Носенето на униформа се урежда с правила, приети от командващия силите на ЕС.
   2.   Членовете на военния персонал на EUFOR могат да носят оръжия и муниции, при условие че имат разрешение за това от висшестоящ.
   Член 10
   Подпомагане от страна на приемащата държава и сключване на договори
   1.   Приемащата държава се съгласява да подпомогне EUFOR при намирането на подходящи бази, ако ѝ бъде отправена такава молба.
   2.   В рамките на своите възможности приемащата държава предоставя безвъзмездно на разположение бази, които са нейна собственост, доколкото те са необходими за осъществяване на административните и оперативните дейности на EUFOR. По отношение на съоръженията, които са собственост на частни юридически лица, приемащата държава се ангажира да подпомогне, за сметка на EUFOR, усилията за тяхното намиране и предоставяне на разположение.
   3.   В рамките на своите средства и възможности приемащата държава допринася за подготовката, установяването, изпълнението и поддръжката на операцията. Подпомагането и поддръжката на операцията от страна на приемащата държава се извършват при същите условия, които са предвидени за нейните собствени въоръжени сили.
   4.   Правото, приложимо към договори, сключени от EUFOR в приемащата държава, се определя в същите договори.
   5.   Договорът може да предвиди посочената в член 15, параграфи 3 и 4 процедура за уреждане на спорове да се прилага за спорове, произтичащи от прилагането на договора.
   6.   Приемащата държава улеснява изпълнението на договорите, сключени между EUFOR и търговски дружества за целите на операцията.
   Член 11
   Промени в базата
   1.   EUFOR са упълномощени да строят или да променят базата в зависимост от оперативните нужди.
   2.   Приемащата държава не изисква от EUFOR обезщетение за подобни строежи или промени.
   Член 12
   Смърт на членове на персонала на EUFOR
   1.   Командващият силите на ЕС има право да поеме разходите за репатриране на починал член на персонала на EUFOR, както и на личното му имущество, и да предприеме за тази цел необходимите разпоредителни действия.
   2.   Не се допуска извършване на аутопсия на починал член на EUFOR без съгласието на заинтересованата държава и без присъствието на представител на EUFOR и/или на тази държава.
   3.   Приемащата държава и EUFOR си сътрудничат в максимална степен за бързото репатриране на всеки починал член на персонала на EUFOR.
   Член 13
   Сигурност на EUFOR и военна полиция
   1.   Приемащата държава предприема всички необходими мерки за осигуряване сигурността на EUFOR и на техния персонал.
   2.   EUFOR са упълномощени да предприемат необходимите мерки за защита на своите бази, включително тези, които се използват за тренировки, срещу всяка външна атака или опит за проникване.
   3.   Командващият силите на ЕС може да създаде военнополицейска част за поддържане на реда в базите на EUFOR.
   4.   Военнополицейската част може също така, в консултация и сътрудничество с военната полиция или полицията на приемащата държава, да се намесва извън базите, за да осигури поддържането на реда и дисциплината сред персонала на EUFOR.
   Член 14
   Комуникации
   1.   EUFOR могат да инсталират и използват радиопредавателни и радиоприемни устройства, както и системи за комуникация чрез сателит. EUFOR си сътрудничат с компетентните органи на приемащата държава, за да се избегнат конфликти по отношение използването на съответните честоти. Приемащата държава предоставя безвъзмезден достъп до честотния спектър.
   2.   EUFOR имат право на неограничена комуникация чрез радио (включително чрез сателит, мобилно или преносимо радио), чрез телефон, телеграф, факс и други средства, както и правото да инсталират необходимото оборудване за осигуряване на комуникациите във и между базите на EUFOR, включително правото да полагат кабели и наземни линии за нуждите на операцията.
   3.   В собствените си бази EUFOR могат да вземат необходимите мерки, за да осигурят доставянето на поща, адресирана до или от EUFOR, до или от персонала на EUFOR, в сътрудничество с компетентните органи на приемащата държава, ако командващият силите на ЕС прецени, че това е необходимо.
   Член 15
   Искове за обезщетение в случай на смърт, нараняване, вреда или загуби
   1.   EUFOR и техният персонал не носят отговорност за повреждането или за загубата на лично или обществено имущество, произтичащи от оперативните нужди или от дейности, свързани с граждански безредици или с охраната на EUFOR.
   2.   С оглед постигането на извънсъдебно споразумение исковете за обезщетение при повреждане или загуба на лично или обществено имущество, които не са обхванати от параграф 1, както и исковете за обезщетение при смърт или нараняване на лице и за повреждане или загуба на имущество, принадлежащо на EUFOR, се предават на EUFOR чрез компетентните органи на приемащата държава, когато се касае за искове, предявени от юридически или физически лица на приемащата държава, или се предават на компетентните органи на приемащата държава, когато се касае за искове, предявени от EUFOR.
   3.   Когато е невъзможно да се постигне извънсъдебно споразумение, искът за обезщетение се предава на комисия по обезщетяване, съставена от равен брой представители на EUFOR и на приемащата държава. Уреждането на исковете става по общо съгласие.
   4.   Когато е невъзможно искът да се уреди в комисията по обезщетяване, исковете:

               а)

               за суми, по-малки или равни на 40 000 евро, се уреждат по дипломатически път между приемащата държава и представители на ЕС;

               б)

               за суми, надхвърлящи посочената в буква а), се отнасят до арбитражен орган, чиито решения са задължителни.

         5.   Арбитражният орган се състои от трима арбитри, като един от тях се определя от приемащата държава, вторият — от EUFOR, а третият — по общо съгласие от приемащата държава и EUFOR. Когато една от страните не определи арбитър в срок от два месеца или при липса на съгласие по отношение на определянето на третия арбитър между приемащата държава и EUFOR, този арбитър се назначава служебно от председателя на Съда на Европейските общности.
   6.   EUFOR и административните органи на приемащата държава се договарят за необходимите административни мерки за определяне мандата на комисията по обезщетяване и на арбитражния орган, приложимите в рамките на тези органи процедури и условията за предявяване на искове за обезщетение.
   Член 16
   Сътрудничество и спорове
   1.   Всички въпроси, свързани с прилагането на настоящото споразумение, се разглеждат съвместно от представители на EUFOR и на компетентните органи на приемащата държава.
   2.   Ако не е постигнато предварително споразумение, споровете относно тълкуването или прилагането на настоящото споразумение се уреждат изключително по дипломатически път между приемащата държава и представители на ЕС.
   Член 17
   Други разпоредби
   1.   Когато настоящото споразумение се позовава на привилегиите, имунитетите и правата на EUFOR и на техния персонал, правителството на приемащата държава отговаря за прилагането и спазването им от страна на компетентните местни органи на приемащата държава.
   2.   Никоя разпоредба на настоящото споразумение няма за цел да дерогира, нито може да се разглежда като дерогация от правата, признати по силата на други споразумения, на държава-членка на ЕС или на друга държава, участваща в EUFOR.
   Член 18
   Ред и условия за прилагане
   За целите на прилагането на настоящото споразумение въпросите от оперативен, административен или технически характер могат да бъдат предмет на отделни договорености между командващия силите на ЕС и административните органи на приемащата държава.
   Член 19
   Влизане в сила и прекратяване
   1.   Настоящото споразумение влиза в сила в деня на подписването му и остава в сила до датата на напускане на последните части и на последния член на персонала на EUFOR съгласно извършената от EUFOR нотификация.
   2.   Независимо от разпоредбите на параграф 1, разпоредбите, предвидени в член 4, параграф 7, член 5, параграфи 1—3, 6 и 7, член 6, параграфи 1, 3, 4, 6 и 8—10, член 10, параграф 2, член 11, член 13, параграфи 1 и 2 и член 15, се смятат за приложими от датата на разполагане на първия член на персонала на EUFOR, ако тази дата предхожда датата на влизане в сила на настоящото споразумение.
   3.   Настоящото споразумение може да се изменя с писмено споразумение между страните.
   4.   Прекратяването на настоящото споразумение не засяга правата и задълженията, произтичащи от изпълнението му преди това прекратяване.

      Съставено в Банги на 16 април 2008 година в четири оригинални екземпляра на френски език.

            За Европейския съюз

            За Централноафриканската република


title: 2009/121/ЕО: Решение на Съвета от 18 декември 2008 година за отхвърляне на предложението на Комисията за регламент на Съвета за прилагане на Регламент (ЕО) № 853/2004 на Европейския парламент и на Съвета по отношение на употребата на антимикробни вещества за отстраняване на повърхностно замърсяване на птичи трупове (Текст от значение за ЕИП)

text:
               13.2.2009

               BG

               Официален вестник на Европейския съюз

               L 42/13

      РЕШЕНИЕ НА СЪВЕТА

   от 18 декември 2008 година
   за отхвърляне на предложението на Комисията за регламент на Съвета за прилагане на Регламент (ЕО) № 853/2004 на Европейския парламент и на Съвета по отношение на употребата на антимикробни вещества за отстраняване на повърхностно замърсяване на птичи трупове
   (текст от значение за ЕИП)
   (2009/121/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 202 от него,
   като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1), и по-специално член 3, параграф 2 от него,
   като взе предвид предложението на Комисията за регламент на Съвета за прилагане на Регламент (ЕО) № 853/2004 по отношение на употребата на антимикробни вещества за отстраняване на повърхностно замърсяване на птичи трупове,
   като взе предвид Решение 1999/468/ЕО на Съвета от 28 юни 1999 година относно установяване на условията и реда за упражняване на изпълнителните правомощия, предоставени на Комисията (2), и по-специално член 5 от него,
   като има предвид, че:

               (1)

               Регламент (ЕО) № 853/2004 определя специфични хигиенни правила относно храните от животински произход за предприятията за хранителни продукти. Той предвижда предприятията за хранителни продукти да не използват други вещества освен вода за отстраняване на повърхностно замърсяване на продукти от животински произход, освен ако употребата на такива вещества не е одобрена в съответствие с този регламент.

               (2)

               Трябва да се осигури висока степен на защита на човешкото здраве при осъществяването на политиките на Общността. Приеманите от Общността мерки по отношение на храните и фуражите трябва да се основават на подходяща оценка на възможните рискове за здравето на хората и животните и, като вземат предвид съществуващите научни данни, трябва да поддържат, или, ако това е обосновано от научна гледна точка, да повишават осигурената в Общността степен на защита на здравето на хората и животните. Високите хигиенни стандарти по цялата верига за производство на храни и избягването или забраната за употреба на вещества, които потенциално могат да прикриват лоши хигиенни практики, са ключов приоритет в Общността.

               (3)

               Наред с това, при осъществяването на политиките на Общността следва да се гарантира висока степен на защита на околната среда, както посредством актове на самата политика в областта на околната среда, така и чрез включване на изискванията на тази политика при формулирането и прилагането на други политики и дейности на Общността.

               (4)

               В предложението на Комисията се подчертава, че няколко антимикробни вещества, като хлорен диоксид, подкислен натриев хлорид, тринатриев фосфат или пероксикиселини, които се използват за отстраняване на повърхностно замърсяване на птичи трупове, могат да представляват риск за водната среда, за здравето на служителите в системите за отпадъчни води, както и за функционирането и ефективността на канализационните системи и/или предприятията за обработка на отпадъчни води. Употребата на антимикробни вещества, съдържащи хлор, може също така да доведе до образуването на хлорорганични съединения, някои от които са устойчиви, биоакумулативни или канцерогенни. Фосфорните съединения също са един от източниците на еутрофикация на европейските регионални морета и водят до засилен растеж на водорасли, както и до други нежелани смущения на водната среда.

               (5)

               На 30 октомври 1998 г. Научният комитет по ветеринарните мерки, свързани с общественото здраве (НКВМОЗ), публикува доклад относно „ползите и ограниченията на антимикробната обработка на птичи трупове“ и препоръча всички химически съединения или техники за обеззаразяване да бъдат подложени на цялостна оценка, преди да бъде разрешена употребата им.

               (6)

               На 14—15 декември 2005 г. Европейският орган за безопасност на храните (ЕОБХ) прие научно становище относно „оценката на ефикасността на пероксикиселините при използването им като антимикробно вещество, прилагано върху птичи трупове“. ЕОБХ направи заключението, че е трудно да се оцени ефикасността на пероксикиселините, тъй като представените протоколи невинаги са ясно описани, а дори и да отговаряха на изискванията за описание, не биха били достатъчни да докажат ефикасността на пероксикиселините в търговски условия.

               (7)

               На 6 март 2008 г. ЕОБХ прие научно становище „относно оценката на възможното въздействие на хлорния диоксид, подкисления натриев хлорид, тринатриевия фосфат и пероксикиселините за появата на антимикробна резистентност“. В резултат на тези констатации ЕОБХ насърчи допълнителни изследвания върху вероятността от поява на придобита намалена податливост към тези видове вещества, както и върху възможната им устойчивост към терапевтични антибиотици и други антимикробни агенти.

               (8)

               На 18 март 2008 г. и 2 април 2008 г. Научният комитет по рисковете, свързани със здравето и околната среда (SCHER) и Научният комитет по възникващи и идентифицирани нови здравни рискове (SCENIHR) приеха съвместно научно становище относно последиците за околната среда и въздействието върху антимикробната резистентност от четирите вещества, използвани за отстраняване на повърхностно микробно замърсяване на птичи трупове. Двата комитета заявиха, че „понастоящем не съществуват достатъчни познания относно потенциалните неблагоприятни въздействия от използването на различни биоциди“ и заключиха, че няма достатъчно налична информация за изготвяне на всеобхватни количествени оценки. Съществува екологична загриженост във връзка с възможността от разпространение или селекция на по-резистентни щамове, както и по отношение на потенциалните остатъчни вещества в птичите трупове.

               (9)

               Като се вземе предвид наличната научна информация, е невъзможно да се изключи, че одобряването на тези вещества може да доведе до засилена антимикробна резистентност у хората.

               (10)

               Появата на антимикробна резистентност представлява също така основна и постоянна загриженост на международните органи, свързани с хуманната медицина. Комисията предприе различни важни законодателни инициативи, които са насочени към намаляване на антимикробната резистентност, свързана с фуражите, ветеринарната обработка на животните и храните.

               (11)

               От своя страна на заседанието си от 9—10 юни 2008 г. Съветът прие заключения относно антимикробната резистентност, като изтъкна, че тя все още представлява нарастващ европейски и глобален здравен проблем.

               (12)

               В резолюцията си от 19 юни 2008 г. Европейският парламент изрази неодобрението си по отношение на предложението на Комисията поради изложените по-горе причини и призова Съвета да го отхвърли.

               (13)

               Липсата на научни данни за рисковете, свързани с употребата на тези вещества, води до прилагане на принципа на предохранителните мерки, както е посочено в член 7 от Регламент (ЕО) № 178/2002 на Европейския парламент и на Съвета от 28 януари 2002 година за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (3). В съответствие с този принцип при специфични обстоятелства, когато след оценка на наличната информация се установи възможност за вредни за здравето последици и при наличие на научна несигурност, до получаването на допълнителна научна информация за извършване на по-всеобхватен анализ на риска, могат да се приемат временни мерки за управление на риска, които са необходими за гарантиране на определената в Общността висока степен на защита на здравето.

               (14)

               Ето защо следва да се насърчи събирането на данни от предприятията за хранителни продукти и в рамките на научноизследователски програми, така че ефикасността на тези вещества и развитието на антимикробна резистентност, както и възможните екологични последици, да могат да бъдат подложени на цялостна оценка. За тази цел ЕОБХ публикува съвместни насоки на Експертната група по хранителни добавки, ароматизатори, технологични спомагателни вещества и материали в контакт с хранителни продукти(AFC)/Научната група по биологични опасности (BIOHAZ) (4) относно предаването на данни за оценката на безопасността и ефикасността на веществата за отстраняване на повърхностно микробно замърсяване на храни от животински произход. До събирането и оценката на тези данни Съветът счита за необходимо да изчака произтичащите от тях резултати и междувременно да отхвърли предложението на Комисията,

         РЕШИ:
   Член 1
   Предложението на Комисията за регламент на Съвета за прилагане на Регламент (ЕО) № 853/2004 на Европейския парламент и на Съвета по отношение на употребата на антимикробни вещества за отстраняване на повърхностно замърсяване на птичи трупове се отхвърля.
   Член 2
   Настоящото решение се публикува в Официален вестник на Европейския съюз.

      Съставено в Брюксел на 18 декември 2008 година.

            За Съвета

            Председател

         M. BARNIER

      (1)  ОВ L 139, 30.4.2004 г., стр. 55.

      (2)  ОВ L 184, 17.7.1999 г., стр. 23.

      (3)  ОВ L 31, 1.2.2002 г., стр. 1.

      (4)  Вестник на Европейския орган за безопасност на храните (2006 г.) 3888, стр. 1.


title: 2010/557/ЕС: Решение на Европейския парламент от 5 май 2010 година относно приключването на сметките на Европейския полицейски колеж за финансовата 2008 година

text:
               25.9.2010

               BG

               Официален вестник на Европейския съюз

               L 252/240

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно приключването на сметките на Европейския полицейски колеж за финансовата 2008 година
   (2010/557/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския полицейски колеж за финансовата 2008 година,
   като взе предвид доклада на Сметната палата относно годишните отчети на Европейския полицейски колеж за финансовата 2008 година, придружен от отговорите на Колежа (1),
   като взе предвид препоръката на Съвета от 16 февруари 2010 г. (5827/2010 – C7–0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (СЕПОЛ) (3), и по-специално член 16 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 от и приложение VI към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A7-0075/2010),

               1.

               Отлага приключването на сметките на Европейския полицейски колеж за финансовата 2008 година.

               2.

               Възлага на своя председател да предаде настоящото решение на директора на Европейския полицейски колеж, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 124.

      (2)  ОВ L 248, 16.9.2002 г., стр. 1.

      (3)  ОВ L 256, 1.10.2005 г., стр. 63.

      (4)  ОВ L 357, 31.12.2002 г., стр. 72.


title: Решение на Съвета от 24 юни 1988 година за допълване по отношение на живака с произход от секторите от промишлеността, различни от тези, използващи хлоралкалната електролиза, на Приложение IV от Конвенцията за опазване на река Рейн от химическо замърсяване

text:
Важна правна забележка

|

31988D0382

Официален вестник n° L 183 , 14/07/1988 стр. 0030 - 0033 специално финландско издание: глава 11 том 14 стр. 0094  специално шведско издание: глава 11 том 14 стр. 0094  специално чешко издание глава 11 том 16 стр. 197  - 200 специално испанско издание глава 11 том 16 стр. 197  - 200 специално унгарско издание глава 11 том 16 стр. 197  - 200 специално литвийско издание глава 11 том 16 стр. 197  - 200 LV.ES глава 11 том 16 стр. 197  - 200 MT.ES глава 11 том 16 стр. 197  - 200 PL.ES глава 11 том 16 стр. 197  - 200 SK.ES глава 11 том 16 стр. 197  - 200 специално словенско издание глава 11 том 16 стр. 197  - 200

		19880624Решение на Съветаот 24 юни 1988 годиназа допълване по отношение на живака с произход от секторите от промишлеността, различни от тези,използващи хлоралкалната електролиза, на Приложение IV от Конвенцията за опазване на река Рейн от химическо замърсяване(88/382/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 130 Т от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],като има предвид, че с Решение 77/586/ЕИО [3] Общността сключи Конвенцията за опазване на река Рейн от химическо замърсяване, по-долу наричана "Химическата конвенция" и Допълнителното споразумение към подписаното на 29 април 1963 г. в Берн споразумение относно Международната комисия за опазване на река Рейн от замърсяване, наричана по-долу "Международната комисия";като има предвид, че съгласно член 5 от Химическата конвенция Международната комисия предлага какви да са пределните стойности за някои от изхвърляните в повърхностните води на басейна на река Рейн вещества посредством изменения на Приложение IV към Химическата конвенция; като има предвид, че съгласно член 14 от Химическата конвенция единодушното приемане на тези изменения от страна на договарящите се страни е необходимо за тяхното влизане в сила;като има предвид, че, под формата на предложение, което има за цел да допълни Приложение IV към Химическата конвенция, Международната комисия е определила пределните стойности за живака, изхвърлян от сектори от промишлеността, различни от тези, използващи хлоралкалната електролиза;като има предвид, че Директива 89/156/ЕИО [4] определя пределно допустими стойности за изхвърляне на живак от сектори от промишлеността, различни от тези, използващи хлоралкалната електролиза във водната среда на Общността; като има предвид, че пределно допустимите стойности са идентични на тези, определени в предложението на международната комисия;като има предвид, че член 4 от посочената директива изисква държавите-членки да изготвят специфични програми за намаляване на изхвърлянията на живак от различни източници, които не са промишлени предприятия; като има предвид, че няма такива разпоредби в предложението на Международната комисия;като има предвид, че е желателно Общността като договаряща страна по Химическата конвенция да приеме гореупоменатото предложение,РЕШИ:Член 1Предложението на Международната комисия за опазване на река Рейн от замърсяване, което има за цел да допълни по отношение на живака с произход от секторите от промишлеността, различни от тези, използващи хлоралкалната електролиза, на Приложение IV от Конвенцията за опазване на река Рейн от химическо замърсяване, се приема от името на Европейската икономическа общност.Текстът на предложението е приложен към настоящото решение.Член 2Настоящото решение се прилага, без да засяга специалните разпоредби, съдържащи се в други общностни правила, и по-специално член 4 от Директива 84/156/ЕИО.Член 3Председателят на Съвета нотифицира правителството на Конфедерация Швейцария за приемането на упоменатото в член 1 предложение, в съответствие с определените в Химическата конвенция процедури.Съставено в Люксембург на 24 юни 1988 година.За СъветаПредседателM. Bangemann[1] Становище от 15 юни 1988 г. (още непубликувано в Официален вестник).[2] ОВ С 105, 21.4.1987 г. стр. 17.[3] ОВ L 240, 19.9.1977 г., стр. 35.[4] ОВ L 74, 17.3.1984 г., стр. 49.--------------------------------------------------


title: Решение на Съвета от 19 април 2004 година за изменение на членове 16 и 17 от Протокола относно статута на Съда на Европейските общности

text:
Важна правна забележка

|

32004D0404

Официален вестник n° L 132 , 29/04/2004 стр. 0001 - 0001 Официален вестник n° L 296 , 26/10/2006 стр. 0005 - 0005

		20040419Решение на Съветаот 19 април 2004 годиназа изменение на членове 16 и 17 от Протокола относно статута на Съда на Европейските общности(2004/404/ЕО, Евратом)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 245, втори параграф от него,като взе предвид Договора за създаване на Европейската общност за атомна енергия, и по-специално член 160, втори параграф от него,като взе предвид искането на Съда на Европейските общности от 14 ноември 2003 г.,като взе предвид становището на Европейския парламент от 30 март 2004 г.,като взе предвид становището на Комисията от 16 март 2004 г.,като има предвид, че:(1) След влизането в сила на Договора относно присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз [1] броят на съдиите в състава на Съда на Европейските общности ще нарасне от 15 на 25 в съответствие с член 221, първи параграф от Договора за създаване на Европейската общност, и член 137, първи параграф от Договора за създаване на Европейската общност за атомна енергия.(2) Следователно е необходимо да се промени броят на съдиите, които влизат в големия състав на Съда.(3) Освен това следва да се промени необходимият кворум за разискванията на Съда, когато заседава в пленум,РЕШИ:Член 1С настоящото протоколът относно статута на Съда на Европейските общности се изменя, както следва:1. в член 16, втори параграф, думата "единадесет" се заменя с "тринадесет";2. в член 17, четвърти параграф, думата "единадесет" се заменя с "петнадесет".Член 2Настоящото решение влиза в сила с влизане в сила на Договора за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.Съставено в Брюксел на 19 април 2004 година.За СъветаПредседателB. Cowen[1] ОВ L 236, 23.9.2003 г., стр. 17.--------------------------------------------------


title: Назначаване на Jan Kinšt за член на Сметната палата Решение на Европейския парламент от 25 март 2010 г. относно номинацията на Jan Kinšt за член на Сметната палата (C7-0015/2010 – 2010/0803(NLE))

text:
               7.1.2011

               BG

               Официален вестник на Европейския съюз

               CE 4/70

         Четвъртък, 25 март 2010 г.Назначаване на Jan Kinšt за член на Сметната палата
   P7_TA(2010)0082
   Решение на Европейския парламент от 25 март 2010 г. относно номинацията на Jan Kinšt за член на Сметната палата (C7-0015/2010 – 2010/0803(NLE))
   2011/C 4 E/21
   (Консултация)

      Европейският парламент,
   като взе предвид член 286, параграф 2 от Договора за функционирането на ЕС, съгласно който Съветът се е консултирал с него (C7-0015/2010),
   като взе предвид, че на своето заседание от 16 март 2010 г. Комисията по бюджетен контрол изслуша кандидата на Съвета за член на Сметната палата,
   като взе предвид член 108 от своя правилник,
   като взе предвид доклада на Комисията по бюджетен контрол (A7-0044/2010),

               A.

               като има предвид, че Jan Kinšt отговаря на условията, предвидени в член 286, параграф 1 от Договора за функционирането на Европейския съюз;

               1.

               Изказва положително становище по предложението за назначаване на Jan Kinšt за член на Сметната палата;

               2.

               Възлага на своя председател да предаде настоящото решение на Съвета и, за сведение, на Сметната палата, на другите институции на Европейския съюз и на одитните институции на държавите-членки.


title: Решение на Комисията от 6 септември 2000 година относно критериите за оценка на националните планове в съответствие с член 6 от Директива 1999/13/ЕО на Съвета (нотифицирано под номер С(2000) 2473)

text:
Важна правна забележка

|

32000D0541

Официален вестник n° L 230 , 12/09/2000 стр. 0016 - 0019 специално чешко издание глава 15 том 05 стр. 173  - 176 специално испанско издание глава 15 том 05 стр. 173  - 176 специално унгарско издание глава 15 том 05 стр. 173  - 176 специално литвийско издание глава 15 том 05 стр. 173  - 176 LV.ES глава 15 том 05 стр. 173  - 176 MT.ES глава 15 том 05 стр. 173  - 176 PL.ES глава 15 том 05 стр. 173  - 176 SK.ES глава 15 том 05 стр. 173  - 176 специално словенско издание глава 15 том 05 стр. 173  - 176

		20000906Решение на Комисиятаот 6 септември 2000 годинаотносно критериите за оценка на националните планове в съответствие с член 6 от Директива 1999/13/ЕО на Съвета(нотифицирано под номер С(2000) 2473)(2000/541/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 1999/13/ЕО на Съвета от 11 март 1999 г. за ограничаване на емисиите на летливи органични съединения, дължащи се на употребата на органични разтворители в определени дейности и инсталации [1], и по-специално член 6, параграф 5 от нея;като има предвид, че:(1) Държавите-членки могат да определят и изпълняват национални планове за намаляване на емисиите от някои дейности и инсталации съгласно директивата.(2) Критериите за националните планове имат съществено значение, за да се гарантира, че националните планове ще доведат до такова намаляване на емисиите, което е еквивалентно на намаляването, което би се получило чрез прилагане на пределно допустими стойности на емисиите.(3) Като се основава на тези критерии, Комисията трябва да реши дали националните планове, представени от държавите-членки, са достатъчни или недостатъчни.(4) Комисията ще информира Консултативния комитет, създаден по силата на член 13 от директивата, относно критериите,РЕШИ:Член единственОценката на националните планове съгласно член 6 от Директива 1999/13/ЕО се основава на критериите, установени в приложението към настоящото решение.Съставено в Брюксел на 6 септември 2000 година.За КомисиятаMargot WallströmЧлен на Комисията[1] ОВ L 85, 29.3.1999 г., стр. 1.--------------------------------------------------20000906ПРИЛОЖЕНИЕКритерии за оценка на националните планове съгласно член 6 от Директива 1999/13/ЕОА. КРИТЕРИИ, КОИТО ДОКАЗВАТ, ЧЕ ДЪРЖАВАТА-ЧЛЕНКА ПРИТЕЖАВА ПОДРОБНИ ПОЗНАНИЯ ЗА СЕГАШНИТЕ ЕМИСИИ1. От националния план следва да бъде видно, че държавата-членка има подробни познания за сегашните емисии.Минимум допустими доказателстваДържавата-членка следва да представи писмено становище, в което: идентифицира дейността или дейностите, за които се отнася планът; дава класификация в съответствие с документирана система; определя броя на инсталациите, обхванати от плана; определя количеството на общите емисии от инсталациите, вписани в плана; посочва източника на всички емисионни фактори и статистиката на дейността, използвана за оценка на емисиите; описва методите, използвани за извличане на емисионни фактори, например методи които се използват за правене на измерванията.Б. КРИТЕРИИ ЗА УТОЧНЯВАНЕ НА РАЗГРЪЩАНЕТО НА НАЦИОНАЛНИЯ ПЛАН2. Националният план следва да оправдава въвеждането на различен подход към разпоредбите на член 5, параграфи 2 и 3 и приложение II.Минимум допустими доказателстваДържавата-членка следва да представи писмено становище, в което обяснява ползите от въвеждането на национален план в противовес на използването на разпоредбите на член 5, параграфи 2 и 3 и приложение II.В. КРИТЕРИИ, КОИТО ДОКАЗВАТ, ЧЕ НАЦИОНАЛНИЯТ ПЛАН Е СЪВМЕСТИМ СЪС ЗАКОНОДАТЕЛСТВОТО НА ЕВРОПЕЙСКИЯ СЪЮЗ, С НЕГОВИТЕ ПОЛИТИКИ И С ДЕЙСТВАЩИТЕ МЕЖДУНАРОДНИ АНГАЖИМЕНТИ3. Националният план потвърждава съвместимостта с директивите, с публикуваните политики на ЕС, с двустранните договори и с международните договори и споразуменияМинимум допустими доказателстваДържавата-членка следва да представи писмено заявление, придружено от подкрепящи доказателства, от което да личи, че е разгледала съмвестимостта на националния план с цялото останало законодателство в дадената област.Г. ПО-ПОДРОБНИ КРИТЕРИИ, КОИТО ТРЯБВА ДА БЪДАТ ОБСЪДЕНИ В СЛУЧАИТЕ, КОГАТО НАЦИОНАЛНИЯТ ПЛАН ОТГОВАРЯ НА КРИТЕРИИ А, Б И ВПредлаганият минимум допустими доказателства е посочен подробно след всички критерии от 4 до 26.Критерии за доказване на съответствие с конкретните изисквания на член 6 от Директива 1999/13/ЕО4. Националният план се прилага само по отношение на съществуващи инсталации (член 6, параграф 1).5. Националният план не се отнася за дейностите, обозначени с 4 и 11 от приложение II А (член 6, параграф 1).6. Националният план не изключва от обхвата на Директива 1999/13/ЕО нито една от дейностите, посочени в приложение I (член 6, параграф 1).7. Националният план не освобождава дадена инсталация от действието на разпоредбите, установени в Директива 96/61/ЕО (член 6, параграф 1).8. Националният план включва списък с мерките, които са предприети или които трябва да бъдат предприети, за да се гарантира, че целта, уточнена в член 6, параграф 1 ще бъде постигната (член 6, параграф 2).9. Националният план съдържа подробно описание на предлагания механизъм за мониторинг на плана (член 6, параграф 2).10. Националният план постановява задължителни средносрочни цели с оглед на които може да бъде измерен напредъкът към целта, посочен в член 6, параграф 1 (член 6, параграф 2.).11. Националният план идентифицира дейността или дейностите, за които се отнася планът (член 6, параграф 2).12. Националният план определя намалението на емисиите, което трябва да бъде постигнато с помощта на дадените дейности, съответстващо на намалението, което е щяло да бъде постигнато чрез въвеждане на пределно допустими стойности на емисиите и/или на преходни стойности на емисиите по силата на член 5, параграфи 2 и 3 и приложение II (член 6, параграф 2).13. Националният план съдържа подробен списък на броя инсталации, включени в плана, както и информация за общия обем на емисиите от тези инсталации и за общите емисии от всеки отделен вид дейност (член 6, параграф 2).14. Националният план описва набора от средства, с помощта на които ще бъдат постигнати неговите цели, доказателства в подкрепа на това, че тези средства са приложими на практика, както и подробности относно начините за постигане на съответствие с плана (член 6, параграф 2).Критерии, които доказват наличието на съвместимост с други съответни разпоредби на Директива 1999/13/ЕО15. Националният план идентифицира необходимите мерки, които вече са предприети или предстои да бъдат предприети, за да гарантират, че инсталациите, които са предмет на плана, ще бъдат в съответствие с член 5 (с изключение на параграфи 2 и/или 3, в случаите, когато планът позволява това), членове 8 и 9, както и съответните изисквания на плана, не по-късно от 31 октомври 2007 г. (член 4, параграф 1).16. Националният план идентифицира необходимите мерки, които са били предприети или ще бъдат предприети, за да се гарантира, че инсталациите, които са предмет на плана, ще бъдат регистрирани или ще са получили разрешение най-късно до 31 октомври 2007 г. (член 4, параграф 2).17. Националният план идентифицира необходимите мерки, които са били предприети или ще бъдат предприети, за да се гарантира, че инсталациите, които са предмет на плана, ще отговарят на изискванията за мониторинг, установени в член 8.18. Националният план идентифицира необходимите мерки, които са били предприети или ще бъдат предприети, за да се гарантира, че инсталациите, които са предмет на плана, ще се съобразят с граничните стойности на емисиите и/или с преходните стойности на емисиите, указани в националния план в съответствие с член 9.19. Националният план идентифицира необходимите мерки, които са били предприети или ще бъдат предприети, за да се гарантира, че инсталациите, които са предмет на плана, ще съответстват на член 10, ако се докаже, че са нарушени разпоредбите на директивата или на плана.20. Националният план описва как докладите, които държавата-членка изпраща на Комисията в съответствие с член 11, включват достатъчно представителни данни, за да се докаже, че са спазени изискванията на член 6 (член 11, параграф 2).21. Националният план описва необходимите мерки, които са предприети или ще бъдат предприети, за да се гарантира публичен достъп до информацията, свързана с инсталациите, които са предмет на плана в съответствие с член 12.Критерии, които доказват, че планът води до еквивалентно намаляване на годишните емисии22. Националният план определя количествено настоящите годишни емисии от инсталациите, които са предмет на плана.23. Националният план определя количествено намалението на годишните емисии от инсталациите, които са предмет на плана, което ще се постигне чрез въвеждане на пределно допустими стойности на емисиите на отпадъчен газ и/или преходните стойности на емисиите съгласно член 5, параграфи 2 и 3 и приложение II.24. Националният план определя количествено намалението на годишните емисии от инсталациите, които са предмет на плана, в резултат от неговото изпълнение.25. Националният план посочва, че намалението съгласно критерий 24 е поне толкова голямо, колкото и намалението съгласно критерий 23.Критерии за валидиране на средствата, с които се гарантира изпълнението на плана в съответствие с критерий 14 и член 6, параграф 226. Националният план показва, че средствата, с които се гарантира изпълнението на плана, са достатъчно стабилни, за да позволят оценка на изпълнението от трета страна.Минимум допустими доказателства по отношение на критерии 4—26Има четири основни области, за които следва да бъде предоставено доказателство, обобщени както следва:i) Държавата-членка следва да предостави списък на посочените инсталации, които трябва да бъдат предмет на националния план, който е разбит на дейности на всички нива (както това е уточнено в приложение II А), за предпочитане на ниво 2 на Corinair/EMEP SNAP.ii) Държавата-членка следва да предостави подробни данни относно изпълнението на националния план от нейния компетентен орган, включително:- идентифициране на компетентния орган,- как се определят времевите графици и как се извършва мониторингът от страна на компетентния орган,- как компетентните органи поддържат база данни за всяка инсталация, която е предмет на националния план,- как на нивото на инсталацията, тези сведения съдържат подробно описание на дейностите; взетите мерки; работните часове на уредите; пределно допустими стойности и/или преходни стойности на емисиите и/или задължителни междинни цели, които трябва да бъдат изпълнени; средства за мониторинг/указване на съответствие с изискванията на пределно допустимите стойности и преходните стойности на емисиите,- методите за мониторинг, отчетност и показване на съответствие с плана. Държавата-членка следва да използва подхода на балансиране на масата, в съответствие с приложение III или процедури за измерване на концентрацията на масата и нивото на потока в съответствие с общопризнатите международни или европейски стандарти. Ако държавата-членка предложи алтернативни методи за показване, националният план следва да предостави прецизна обосновка.iii) Държавата-членка следва да предостави списък на емисиите от всички инсталации, които са предмет на националния план. Държавата-членка предоставя доказателства под формата на представителни данни и документирани методологии, за да гарантира независима проверка на докладваните емисии. Този списък трябва да може да докаже съответствие с директивата, като държавата-членка предоставя представителни изчисления относно намалените годишни емисии, докладвани съгласно критерии 23 и 24, които позволяват независима проверка на методологиите на изчисленията.iv) Държавата-членка следва да опише как националният план, неговите цели и напредъкът на отделните инсталации по пътя към постигане на тези цели се превръща в достъпен за обществото. В някои случаи информацията може да се разглежда като поверителна, което я изключва от обществен достъп. Тези примери включват:- инсталации с военен характер,- подробности, свързани с някои инсталации, при които индикаторите на производствения обем могат да се считат за търговски чувствителни данни, например влагане на разтворители, работно време и обем на нивото на потока.--------------------------------------------------


title: Решение (ЕС) 2016/784 на Съвета от 12 май 2016 година относно позицията, която трябва да бъде заета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (бюджетен ред 04 03 01 03)

text:
                  20.5.2016

                  BG

                  Официален вестник на Европейския съюз

                  L 131/70

            РЕШЕНИЕ (ЕС) 2016/784 НА СЪВЕТА
      от 12 май 2016 година
      относно позицията, която трябва да бъде заета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (бюджетен ред 04 03 01 03)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално членове 46 и 48 във връзка с член 218, параграф 9 от него,
      като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
      като взе предвид предложението на Европейската комисия,
      като има предвид, че:

                  (1)

                  Споразумението за Европейското икономическо пространство (2) (наричано по-долу „Споразумението за ЕИП“) влезе в сила на 1 януари 1994 г.

                  (2)

                  В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП (наричан по-долу „Протокол 31“).

                  (3)

                  Протокол 31 съдържа специални разпоредби относно сътрудничеството в специфични области извън четирите свободи.

                  (4)

                  Целесъобразно е да се продължи сътрудничеството между договарящите страни по Споразумението за ЕИП и то да включи сътрудничество в областта на свободното движение на работници, координирането на системите за социална сигурност и мерките за мигрантите, включително мигрантите от трети държави.

                  (5)

                  Поради това Протокол 31 следва да бъде изменен, за да може това разширено сътрудничество да продължи и след 31 декември 2015 г.

                  (6)

                  С оглед на това позицията на Съюза в рамките на Съвместния комитет на ЕИП следва да се основава на приложения проект на решение,

            ПРИЕ НАСТОЯЩОТО РЕШЕНИЕ:
      Член 1
      Позицията, която трябва да бъде заета от името на Съюза в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
      Член 2
      Настоящото решение влиза в сила в деня на приемането му.

         Съставено в Брюксел на 12 май 2016 година.

               За Съвета

               Председател

            F. MOGHERINI

         (1)  ОВ L 305, 30.11.1994 г., стр. 6.

         (2)  ОВ L 1, 3.1.1994 г., стр. 3.

         ПРОЕКТ НА
         РЕШЕНИЕ № …/2016 НА СЪВМЕСТНИЯ КОМИТЕТ НА ЕИП
         за изменение на Протокол 31 към Споразумението за ЕИП относно сътрудничеството в специфични области извън четирите свободи
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство (наричано по-долу „Споразумението за ЕИП“), и по-специално членове 86 и 98 от него,
         като има предвид, че:

                     (1)

                     Целесъобразно е да се разшири сътрудничеството между договарящите се страни по Споразумението за ЕИП и то да включи сътрудничество в областта на свободното движение на работници, координирането на системите за социална сигурност и мерките за мигрантите, включително мигрантите от трети държави.

                     (2)

                     Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2016 г.,

               ПРИЕ НАСТОЯЩОТО РЕШЕНИЕ:
         Член 1
         В член 5, параграфи 5 и 13 от Протокол 31 към Споразумението за ЕИП думите „и 2015“ се заменят с думите „, 2015 и 2016“.
         Член 2
         Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (*).
         Прилага се от 1 януари 2016 г.
         Член 3
         Настоящото решение се публикува в раздела за ЕИП и в притурката за ЕИП към Официален вестник на Европейския съюз.

            Съставено в Брюксел на

                  За Съвместния комитет на ЕИП

                  Председател

                  Секретари

                  на Съвместния комитет на ЕИП

            (*)  [Без отбелязани конституционни изисквания.] [С отбелязани конституционни изисквания.]


title: Решение (ЕС) 2015/1640 на Европейския парламент от 29 април 2015 година относно приключването на сметките на Европейския център за развитие на професионалното обучение за финансовата 2013 година

text:
               30.9.2015

               BG

               Официален вестник на Европейския съюз

               L 255/181

      РЕШЕНИЕ (ЕС) 2015/1640 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейския център за развитие на професионалното обучение за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за развитие на професионалното обучение за финансовата 2013 година,

                  —

                  като взе предвид доклада на Сметната палата относно годишните отчети на Европейския център за развитие на професионалното обучение за финансовата 2013 година, придружен от отговорите на Центъра (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Центъра във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (4) на Съвета, и по-специално член 208 от него,

                  —

                  като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионално обучение (5), и по-специално член 12а от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по заетост и социални въпроси (A8-0079/2015),

         1.

            Констатира, че окончателните годишни отчети на Европейския център за развитие на професионалното обучение са приложени към доклада на Сметната палата.

         2.

            Одобрява приключването на сметките на Европейския център за развитие на професионалното обучение за финансовата 2013 година.

         3.

            Възлага на своя председател да предаде настоящото решение на директора на Европейския център за развитие на професионалното обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 42.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 39, 13.2.1975 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение (ЕС) 2015/1659 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейския институт за равенство между половете за финансовата 2013 година

text:
               30.9.2015

               BG

               Официален вестник на Европейския съюз

               L 255/249

      РЕШЕНИЕ (ЕС) 2015/1659 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейския институт за равенство между половете за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския институт за равенство между половете за финансовата 2013 година,

                  —

                  като взе предвид доклада на Сметната палата относно годишните отчети на Европейския институт за равенство между половете за финансовата 2013 година, придружен от отговорите на Института (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година съгласно член 287 от Договора за функционирането на Европейския съюз,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Института във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 (4) на Съвета, и по-специално член 208 от него,

                  —

                  като взе предвид Регламент (ЕО) № 1922/2006 на Европейския парламент и на Съвета от 20 декември 2006 година за създаване на Европейски институт за равенство между половете (5), и по-специално член 15 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по правата на жените и равенството между половете (A8-0098/2015),

         1.

            Освобождава от отговорност директора на Европейския институт за равенство между половете във връзка с изпълнението на бюджета на Института за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на директора на Европейския институт за равенство между половете, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 167.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 403, 30.12.2006 г., стр. 9.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение (ЕС) 2017/1789 на Съвета от 25 септември 2017 година за отмяна на Решение 2009/415/ЕО относно наличието на прекомерен дефицит в Гърция

text:
               4.10.2017

               BG

               Официален вестник на Европейския съюз

               L 256/5

         РЕШЕНИЕ (ЕС) 2017/1789 НА СЪВЕТА
   от 25 септември 2017 година
   за отмяна на Решение 2009/415/ЕО относно наличието на прекомерен дефицит в Гърция
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 126, параграф 12 от него,
   като взе предвид препоръката на Европейската комисия,
   като има предвид, че:

               (1)

               На 27 април 2009 г. въз основа на препоръка, отправена от Комисията, с Решение 2009/415/ЕО (1) Съветът реши в съответствие с член 104, параграф 6 от Договора за създаване на Европейската общност (ДЕО), че в Гърция е налице прекомерен дефицит. Съветът отбеляза, че бюджетният дефицит е достигнал 3,5 % от БВП през 2007 г., т.е. над посочената в Договора референтна стойност от 3 % от БВП и е бил изчислен на 3,6 % от БВП през 2008 г. (без еднократни разходи или 3,4 % от БВП с тях). За 2009 г. се е очаквало бюджетният дефицит да достигне 4,4 % от БВП (или 3,7 % с еднократните приходи). Брутният държавен дълг е бил 94,8 % от БВП през 2007 г., а през 2008 г. — 94,6 %, значително над посочената в Договора референтна стойност от 60 % от БВП. Според междинната прогноза на Комисията от януари 2009 г. съотношението между държавния дълг и БВП се е очаквало да се увеличи до 96,3 % през 2009 г. и 98,5 % от БВП през 2010 г.

               (2)

               На 27 април 2009 г., в съответствие с член 104, параграф 7 ДЕО и член 3, параграф 4 от Регламент (ЕО) № 1467/97 на Съвета (2) и въз основа на препоръка на Комисията, Съветът отправи препоръка към Гърция да преодолее прекомерния дефицит най-късно до 2010 г., като сведе дефицита на консолидирания държавен бюджет под 3 % от БВП по надежден и устойчив начин. За целта Съветът определи 27 октомври 2009 г. като краен срок, до който гръцкото правителство да предприеме ефективни действия.

               (3)

               На 30 ноември 2009 г. в съответствие с член 126, параграф 8 от Договора за функционирането на Европейския съюз (ДФЕС) Съветът установи, че Гърция не е предприела ефективни действия; в резултат на това на 16 февруари 2010 г., въз основа на препоръка от Комисията Съветът отправи предизвестие към Гърция в съответствие с член 126, параграф 9 ДФЕС да предприеме мерки за коригирането на прекомерния дефицит най-късно до 2012 г. Съветът също така определи 15 май 2010 г. за краен срок за предприемане на ефективни действия.

               (4)

               Изключително острото влошаване на финансовото положение на гръцкото правителство накара държавите членки, чиято парична единица е еврото, в отговор на молба на Гърция през 2010 г. да вземат решение да предоставят подкрепа за стабилността на Гърция с цел да се запази финансовата стабилност на еврозоната като цяло, в съчетание с предоставяната от Международния валутен фонд многостранна помощ. От март 2012 г. подкрепата, предоставяна от държавите членки, чиято парична единица е еврото, бе под формата на заем от Европейския инструмент за финансова стабилност.

               (5)

               На 10 май 2010 г. в съответствие с член 126, параграф 9 и член 136 ДФЕС Съветът прие Решение 2010/320/ЕС (3), отправено към Гърция с оглед засилване и задълбочаване на фискалния надзор и даде предизвестие за предприемане на преценените за необходими мерки за коригирането на прекомерния дефицит най-късно до 2014 г.

               (6)

               В Решение 2010/320/ЕС няколкократно бяха внасяни съществени изменения. Решението беше преработено на 12 юли 2011 г. с Решение № 2011/734/ЕС на Съвета (4). Впоследствие Решение 2011/734/ЕС бе изменяно няколкократно и съществено между 8 ноември 2011 г. и декември 2012 г. (5).

               (7)

               На 8 юли 2015 г. Гърция поиска финансова помощ от Европейския механизъм за стабилност (ЕМС) под формата на тригодишен заем, а на 12 юли 2015 г. бе постигнато принципно съгласие относно отпускането на заем в размер до 86 000 милиона евро на Гърция.

               (8)

               В съответствие с Регламент (ЕС) № 472/2013 на Европейския парламент и на Съвета (6), и по-специално член 7 от него, държава членка, искаща финансова помощ от ЕМС, трябва да изготви програма за макроикономически корекции (наричана по-долу „Програмата“), която да бъде одобрена от Съвета. Такава програма следва да осигури приемането на набор от реформи, необходими за подобряване на устойчивостта на публичните финанси и на регулаторната среда.

               (9)

               Програмата, изготвена от Гърция, бе одобрена с Решение за изпълнение (ЕС) 2015/1411 на Съвета (7). Меморандумът за разбирателство относно конкретните условия на икономическата политика между Комисията, действаща от името на ЕМС, и гръцките органи беше подписан на 19 август 2015 г.

               (10)

               На 19 август 2015 г., въз основа на препоръка от Комисията Съветът прие Решение (ЕС) 2015/1410 (8) в съответствие с член 126, параграф 9 ДФЕС и за отправяне на предизвестие към Гърция за предприемането на считаните за необходими мерки за коригирането на положението на прекомерен дефицит най-късно до 2017 г.

               (11)

               В съответствие с член 10, параграф 2, буква а) от Регламент (ЕС) № 472/2013 Гърция беше освободена от отделно докладване по процедурата при прекомерен дефицит и докладваше в рамките на програмата.

               (12)

               През юни 2016 г. Гърция успешно приключи първия преглед на програмата. На 15 юни 2017 г. Еврогрупата приветства изпълнението от Гърция на предварителни действия за втория преглед, с което приключването на този преглед става възможно. На заседанията на Еврогрупата от 24 май 2016 г. и 15 юни 2017 г. бяха дадени разяснения относно мерките, които ще бъдат предприети, за да се гарантира устойчивостта на гръцкия дълг, ако това е необходимо, след успешното приключване на програмата.

               (13)

               В съответствие с член 4 от Протокол (№ 12) относно процедурата при прекомерен дефицит, приложен към Договора за Европейския съюз и към ДФЕС, Комисията предоставя данните за изпълнението на процедурата. Като част от прилагането на този протокол държавите членки предоставят данни за бюджетния дефицит и държавния дълг, както и за другите свързани с тях променливи два пъти годишно, а именно преди 1 април и преди 1 октомври, в съответствие с член 3 от Регламент (ЕО) № 479/2009 на Съвета (9).

               (14)

               Съветът взема решения за отмяна на решенията за наличие на прекомерен дефицит въз основа на предоставените данни. Същевременно решение за наличие на прекомерен дефицит следва да се отмени само ако прогнозите на Комисията сочат, че през прогнозния период дефицитът няма да превиши предвидената в Договора референтна стойност от 3 % от БВП (10).

               (15)

               Въз основа и на данните, предоставени от Комисията (Евростат) в съответствие с член 14 от Регламент (ЕО) № 479/2009 след уведомлението, изпратено от Гърция през април 2017 г., първия преглед на програмата и прогнозата на Комисията от пролетта на 2017 г. се налагат следните заключения:

                           —

                           От 2009 г., когато дефицитът достигна най-високото си равнище от 15,1 % от БВП, салдото по държавния бюджет трайно се подобряваше, като дефицитът намаля до 5,9 % през 2015 г. (3,2 % от БВП с изключение на нетното въздействие на правителствените интервенции, свързани с подкрепата за финансовия сектор, отчетено от Евростат) и в крайна сметка се превърна в излишък от 0,7 % от БВП през 2016 г. (11). Като цяло намалението на дефицита се дължеше в еднаква степен на мерките за консолидация на приходите на сектор „Държавно управление“ и ограничаването на разходите.

                           —

                           Като се отчита пакетът от фискални мерки, приети в контекста на първия преглед, които се очаква да възлизат на 3 % от БВП през 2018 г., и мерките, приети в рамките на втория преглед, целящи да компенсират частично последиците за бюджета от въвеждането на схемата за социално солидарни доходи, прогнозата на Комисията от пролетта на 2017 г. предвижда дефицит в размер на 1,2 % от БВП през 2017 г., и при условие че политиката остане непроменена, излишък от 0,6 % от БВП през 2018 г. Мерките, набелязани в средносрочната фискална стратегия за периода 2018—2021 г., приета от гръцките органи през май 2017 г., след крайната дата за прогнозата на Комисията от пролетта на 2017 г., се очаква да доведат до подобряване на състоянието на бюджета, предвидено за 2018 г. и в средносрочен план. Следователно се очаква през прогнозния период дефицитът да се задържи под предвидената в Договора референтна стойност от 3 % от БВП.

                           —

                           В контекста на големите бюджетни дефицити, намаляващия номинален БВП и финансова подкрепа за банковия сектор и въпреки значителното преструктуриране на дълга през 2012 г., съотношението между държавния дълг и БВП на Гърция нарасна от 109,4 % през 2008 г. (12). до 179,0 % през 2016 г. По-специално, съотношението на дълга спрямо БВП на Гърция е нараснало от 177,4 % през 2015 г. на 179,0 % през 2016 г., тъй като бюджетният излишък през 2016 г. отчасти бе използван за натрупване на необходимите парични резерви. Увеличението бе свързано и с допълнителна положителна корекция наличности-потоци поради погасяването на просрочени задължения, които съгласно статистическите правила не се били отчетени в държавния дълг. Предвижда се съотношението на дълга към БВП като цяло да остане стабилно през 2017 г., тъй като програмата за погасяване на просрочените задължения продължава. Въпреки това през 2018 г. се очаква то да намалее до 174,6 % от БВП благодарение на фискален излишък и благоприятните циклични условия.

               (16)

               Предвид публикуваните през април 2017 г. от Комисията (Евростат) данни за състоянието на гръцкия бюджет за 2016 г. и въз основа на прогнозата на Комисията от пролетта на 2017 г., Гърция изпълнява условията за отмяна от страна на Съвета на решението за наличие на прекомерен дефицит в Гърция. В същото време различни елементи, които са от значение за препоръката на Комисията към Съвета да отмени решението си за наличие на прекомерен дефицит в Гърция, сред които средносрочната фискална траектория, също бяха предмет на дискусии на заседанието на Еврогрупата от 15 юни 2017 г.

               (17)

               От 2017 г., т.е. годината след корекцията на прекомерния дефицит, по отношение на Гърция се прилага превантивната част на Пакта за стабилност и растеж и тя ще продължи да бъде обект на мониторинг по програмата, обхващаща периода до средата на август 2018 г. След това Гърция следва да напредва към изпълнението на средносрочната бюджетна цел с подходящ темп, включително като спазва целевия показател на разходите, и да отговаря на критерия за дълга в съответствие с член 2, параграф 1а от Регламент (ЕО) № 1467/97.

               (18)

               Съгласно член 126, параграф 12 ДФЕС решенията на Съвета относно наличието на прекомерен дефицит се отменят, когато по мнение на Съвета прекомерният дефицит в съответната държава членка е бил коригиран.

               (19)

               По мнението на Съвета прекомерният дефицит в Гърция е коригиран, поради което Решение 2009/415/ЕО следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Въз основа на цялостна оценка прекомерният дефицит в Гърция се счита за коригиран.
   Член 2
   Решение 2009/415/ЕО се отменя.
   Член 3
   Адресат на настоящото решение е Република Гърция.

      Съставено в Брюксел на 25 септември 2017 година.

            За Съвета

            Председател

         M. MAASIKAS

      (1)  Решение 2009/415/ЕО на Съвета от 27 април 2009 г. относно наличието на прекомерен дефицит в Гърция (ОВ L 135, 30.5.2009 г., стр. 21).

      (2)  Регламент (ЕО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит (ОВ L 209, 2.8.1997, стр. 6).

      (3)  Решение 2010/320/ЕС на Съвета от 8 юни 2010 г., отправено към Гърция с оглед засилване и задълбочаване на фискалния надзор и за предизвестие за Гърция за предприемане на преценените за необходими мерки за коригирането на прекомерния дефицит (ОВ L 145, 11.6.2010, стр. 6).

      (4)  Решение 2011/734/ЕС на Съвета от 12 юли 2011 г., отправено към Гърция с оглед засилване и задълбочаване на фискалния надзор и за отправяне на предизвестие към Гърция за предприемането на считаните за необходими мерки за коригирането на положението на прекомерен дефицит (ОВ L 296, 15.11.2011 г., стр. 38).

      (5)  Решение 2011/791/ЕС на Съвета от 8 ноември 2011 г. за изменение на Решение 2011/734/ЕС от 12 юли 2011 г., отправено към Гърция с оглед засилване и задълбочаване на фискалния надзор и за отправяне на предизвестие към Гърция за предприемане на считаните за необходими мерки за коригирането на положението на прекомерен дефицит (ОВ L 320, 3.12.2011 г., стр. 28); Решение 2012/211/ЕС на Съвета от 13 март 2012 г. за изменение на Решение 2011/734/ЕС, отправено към Гърция с оглед засилване и задълбочаване на фискалния надзор и за отправяне на предизвестие към Гърция за предприемане на считаните за необходими мерки за коригирането на положението на прекомерен дефицит (ОВ L 113, 25.4.2012 г., стр. 8); Решение 2013/6/ЕС на Съвета от 4 декември 2012 г. за изменение на Решение 2011/734/ЕС, отправено към Гърция с оглед засилване и задълбочаване на фискалния надзор и за отправяне на предизвестие към Гърция за предприемането на считаните за необходими мерки за коригирането на положението на прекомерен дефицит (ОВ L 4, 9.1.2013 г., стр. 40).

      (6)  Регламент (ЕС) № 472/2013 на Европейския парламент и на Съвета от 21 май 2013 г. за засилване на икономическото и бюджетно наблюдение над държавите членки в еврозоната, изпитващи или застрашени от сериозни затруднения по отношение на финансовата си стабилност (ОВ L 140, 27.5.2013 г., стр. 1).

      (7)  Решение за изпълнение (ЕС) 2015/1411 на Съвета от 19 август 2015 г. за одобряване на програмата за макроикономически корекции на Гърция (ОВ L 219, 20.8.2015 г., стр. 12). Решение за изпълнение (ЕС) 2015/1411 е публикувано отново на всички официални езици в ОВ L 91, 7.4.2016 г., стр. 27.

      (8)  Решение за изпълнение (ЕС) 2015/1410 на Съвета от 19 август 2015 г. за отправяне на предизвестие към Гърция за предприемане на преценените за необходими мерки за намаляване на дефицита с оглед отстраняването на прекомерния дефицит (ОВ L 219, 20.8.2015 г., стр. 8). Решение за изпълнение (ЕС) 2015/1410 е публикувано отново на всички официални езици в ОВ L 91, 7.4.2016 г., стр. 18.

      (9)  Регламент (ЕО) № 479/2009 на Съвета от 25 май 2009 г. за прилагане на Протокола за процедурата при прекомерен дефицит, приложен към Договора за създаване на Европейската общност (ОВ L 145, 10.6.2009 г., стр. 1).

      (10)  Съгласно „Подробните указания за изпълнението на Пакта за стабилност и растеж и насоките относно формата и съдържанието на програмите за стабилност и за конвергенция“, договорени от Икономическия и финансов комитет (ИФК) на 15 май 2017 г. Вж.: http://data.consilium.europa.eu/doc/document/ST-9344-2017-INIT/bg/pdf.

      (11)  Въз основа на данните, предоставени от Евростат, през 2016 г. първичното салдо на държавния бюджет достигна 3,9 % от БВП. От гледна точка на определението, предвидено в програмата, първичното салдо на държавния бюджет се задържа на 4,2 % от БВП. Определението, предвидено в програмата, изключва еднократните разходи за рекапитализация на банките, разходите за миграцията без прехвърлянията в рамките на Съюза, прехвърлянията, свързани с решения на държавите членки, чиято парична единица е еврото, по отношение на приходите на националните централни банки в еврозоната (равностойни печалби по програмата за пазарите за ценни книжа и споразуменията относно нетните финансови активи) и част от постъпленията от приватизацията, но включва промяната в резервите от просрочени необработени възстановявания на данъци.

      (12)  През 2008 г. съотношението на дълга към БВП бе преразгледано към повишение от първоначално публикуваната стойност от 94,6 % от БВП в резултат на статистически ревизии, засягащи както държавния дълг, така и БВП.


title: Решение (ЕС) 2017/1641 на Европейския парламент от 27 април 2017 година относно приключването на сметките на Центъра за преводи за органите на Европейския съюз за финансовата 2015 година

text:
               29.9.2017

               BG

               Официален вестник на Европейския съюз

               L 252/175

         РЕШЕНИЕ (ЕС) 2017/1641 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Центъра за преводи за органите на Европейския съюз за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Центъра за преводи за органите на Европейския съюз за финансовата 2015 година,

               —

               като взе предвид доклада на Сметната палата относно годишните отчети на Центъра за преводи за органите на Европейския съюз за финансовата 2015 година, придружен от отговора на Центъра (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Центъра във връзка с изпълнението на бюджета за финансовата 2015 година (05873/2017 — C8-0054/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2965/94 на Съвета от 28 ноември 1994 г. относно създаване на Център за преводи за органите на Европейския съюз (4), и по-специално член 14 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0075/2017),

               1.

               одобрява приключването на сметките на Центъра за преводи за органите на Европейския съюз за финансовата 2015 година;

               2.

               възлага на своя председател да предаде настоящото решение на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 27.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 314, 7.12.1994 г., стр. 1.

      (5)  ОВ L 328, 7.12.2013 г., стр. 42.